આ પ્રમાણે એક બાજુ તો છે જડ પ્રકૃતિ એટલે કે જગત. બીજી બાજુ છે ભગવાનની પરિચ્છિન્ન અભિવ્યક્તિ એટલે કે જીવ. આ જીવન અને જગતની ક્રિકેટ મેચ નિત્ય નિરંતર ચાલ્યા કરે છે અને આ બંને ટીમની વચ્ચે જે અમ્પાયર ઊભો છે તે છે ઈશ્ર્વર. તે જીવનું પણ નિયંત્રણ કરે છે અને જગતનું પણ. હવે આપણી પાસે ત્રણ ચીજો છે - જીવ, જગત અને ઈશ્ર્વર. આ ત્રણે એકબીજા પર નિર્ભર છે. જો જીવ ન હોય તો જગત કોના માટે ? અને જો જીવ અને જગત બંને જ ન હોય તો ઈશ્ર્વર કોનો નિયંત્રણકર્તા હશે ? જેમ કે જો બંને ટીમ મેદાનની બહાર જતી રહે તો અમ્પાયર ત્યાં કોના માટે ઊભો રહેશે ?